BTS ตั้งบ.ย่อยใหม่ 2 แห่ง ขยาย-พัฒนาธุรกิจอสังหาริมทรัพย์
BTS เดินหน้าพัฒนาธุรกิจอสังหาริมทรัพย์ ตั้งบ.ย่อยใหม่ 2 แห่งรวมทุนจดทะเบียน 20 ลบ.ซึ่งมีบริษัท ยูนิคอร์น เอ็นเตอร์ไพรส์ จำกัด (ซึ่งเป็นบริษัทย่อยที่บริษัทฯถือหุ้นโดยตรงในสัดส่วน 100%) ถือหุ้นในสัดส่วน 100%
29 ธ.ค. 2558

นายรังสิน กฤตลักษณ์ กรรมการบริหารและผู้อำนวยการใหญ่สายปฏิบัติการ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดเผยว่า วานนี้ (28 ธ.ค.58) บริษัทได้จัดตั้งบริษัทย่อยใหม่ 2 บริษัท โดยบริษัทแรกคือ บริษัท เดอะ คอมมูนิตี้ วัน จำกัด (The Community One Co., Ltd.) ดำเนินประเภทธุรกิจ พัฒนาธุรกิจอสังหาริมทรัพย์ ทุนเริ่มต้นและหุ้น 10,000,000 บาท แบ่งเป็นหุ้นสามัญจำ นวน 100,000 หุ้น มูลค่าหุ้นที่ตราไว้หุ้นละ 100 บาท ซึ่งมีบริษัท ยูนิคอร์น เอ็นเตอร์ไพรส์ จำกัด (ซึ่งเป็นบริษัทย่อยที่บริษัทฯถือหุ้นโดยตรงในสัดส่วน 100%) ถือหุ้นในสัดส่วน 100%
ส่วนอีกบริษัทคือ บริษัท เดอะ คอมมูนิตี้ ทู จำกัด(The Community Two Co., Ltd.) ดำเนินประเภทธุรกิจ พัฒนาธุรกิจอสังหาริมทรัพย์ทุนเริ่มต้นและหุ้น 10,000,000 บาท แบ่งเป็นหุ้นสามัญจำนวน 100,000 หุ้นมูลค่าหุ้นที่ตราไว้หุ้นละ 100 บาทซึ่งมีบริษัท ยูนิคอร์น เอ็นเตอร์ไพรส์ จำกัด (ซึ่งเป็นบริษัทย่อยที่บริษัทฯถือหุ้นโดยตรงในสัดส่วน 100%) ถือหุ้นในสัดส่วน 100%